Среща на експертна група от Националната агенция за оценяване и акредитация със студенти и докторанти
2025-12-01 15:00 - 16:00 (Europe/Sofia)
На 01.12.2025 г. от 15:00 ч. до 16:00 ч. в зала „Тодор Каблешков“ – учебен корпус 5, етаж 2, във Висше транспортно училище „Тодор Каблешков“, ще се проведе среща на Експертна група към Националната агенция за оценяване и акредитация (НАОА) със студенти и докторанти от всички образователно-квалификационни степени и форми на обучение в професионално направление 3.8. „Икономика“, във връзка с процедура за програмна акредитация на направлението.

Очакваме ви!

Среща на експертна група към Националната агенция за оценяване и акредитация с хабилитирани и нехабилитирани преподаватели
2025-12-01 16:00 - 17:00
На 01.12.2025 г. от 16:00 ч. до 17:00 ч. в зала „Тодор Каблешков“– учебен корпус 5, етаж 2, във Висше транспортно училище „Тодор Каблешков“, ще се проведе среща на Експертна група към Националната агенция за оценяване и акредитация (НАОА) с академичния състав – представители на хабилитирани и нехабилитирани преподаватели, във връзка с акредитацията на направление 3.8. „Икономика“.

Очакваме ви!

Среща на експертна група към националната агенция за оценяване и акредитация с Потребители на кадри
2025-12-01 17:00 - 18:00
На 01.12.2025 г. от 17:00 ч. до 18:00 ч. в зала „Тодор Каблешков“– учебен корпус 5, етаж 2, във Висше транспортно училище „Тодор Каблешков“, ще се проведе среща на Експертна група към Националната агенция за оценяване и акредитация (НАОА) с потребители на кадри от професионално направление 3.8 „Икономика“, във връзка с акредитацията на направлението.

Защита на дисертационен труд – ОНС „Доктор“ - маг. Величко Мачев
2025-12-03 11:00 - 12:00
На 3 декември 2025 г. от 11.00 ч. в зала „Тодор Каблешков“ ще се проведе публична защита на дисертационен труд на маг. Величко Мачев на тема: “Изследване на йонно азотирани слоеве на топлоустойчиви стомани по безразрушителен способ чрез анализ на шум от Баркхаузен“ за присъждане на образователна и научна степен „Доктор“ в област на висше образование: 5 „Технически науки“, професионално направление: 5.6. „Материали и материалознание“.

Научен ръководител: проф. дн инж. Николай Тончев.

Обучение за противодействие на тероризма
2025-12-17 10:00 - 12:00 | Висше транспортно училище „Тодор Каблешков“, ул. "Гео Милев" 158, София, 1574, България
ОБЯВА
Ръководството на Висше транспортно училище „Тодор Каблешков“ уведомява всички преподаватели, работници и служители, че
на 17.12.2025 г. /сряда/ от 10.00 часа в зала № 6201, сградата на Библиотеката на висшето училище,
съгласно Заповед на ректора № Р-1005/11.12.2024 г., ще се проведе периодичен инструктаж и обучение на преподавателите, работниците и служителите за запознаване с начините за оповестяване, информиране и реагиране при извършен терористичен акт и с основните правила за действие при засичане на лица със съмнително поведение на територията на висшето училище, които безцелно пребивават в обектите, извършват оглед за камери, излъчват видима нервност и възбуда и други белези на нетипично поведение, за действие при изоставени багажи или получаване на пратки, пораждащи съмнение за наличие на забранени вещества или предмети, или от неизвестни податели, и за недопускане на събирането на голям брой посетители в малки помещения, както и симулативна тренировка и учение за противодействие на тероризма във връзка с разпоредбите на чл. 7, т.т. 1 до 6 вкл. от Наредба № 8123з-1225 от 2017 г. за видовете обекти по чл. 23, ал.1 от Закона за противодействие на тероризма.
Присъствието е задължително!
РЕКТОР: проф. д-р инж. Красимир Кръстанов

Информация във връзка с въвеждането на еврото
2026-01-01 08:00 - 2026-01-30 17:00 | Висше транспортно училище „Тодор Каблешков“, ул. "Гео Милев" 158, София, 1574, България
Уважаеми колеги преподаватели, служители и студенти, във връзка с предстоящото въвеждане на еврото Ви информираме за следното:
Първият работен ден на касата за 2026 г. ще бъде 30.01.2026 г., като до този период всички разплащания (заплащане на семестриални такси, такси за изпити, наеми в общежитията и др.) ще се извършват по банковите сметки на ВТУ.

За заплащане на семестриални и административни такси банковата сметка на ВТУ „Тодор Каблешков“ е:

[REDACTED]

За заплащане на наем, консумативи, ТБО и ДНИ от фирми наемателки на територията на ВТУ „Тодор Каблешков“ е:

[REDACTED]

За заплащане на наем за ползване на легловата база в Поделението „Студентски общежития“ банковата сметка е:

[REDACTED]
Обслужването на всички студенти в касата на университета за периода 05.01.2026 г. – 31.01.2026 г. ще се извършва само чрез ПОС терминал, разположен в касата.

Патронен празник на Висше транспортно училище „Тодор Каблешков“
2026-01-13 11:00 - 12:00
Патронният празник на Висшето транспортно училище „Тодор Каблешков“ ще се състои на 13 януари 2026г. (вторник) от 11:00 часа пред паметника на Тодор Каблешков в двора на ВТУ.
Заповядайте!

Курс за придобиване на професионална квалификация „Ръководител движение в Метрополитен“
2026-02-06 08:00 - 2026-02-28 17:00 | Висше транспортно училище „Тодор Каблешков“, ул. "Гео Милев" 158, София, 1574, България
Центърът за професионално обучение и следдипломна квалификация
Организира:
Курс за придобиване на професионална квалификация
„Ръководител движение в Метрополитен“
Начало – 2 март 2026 г.
Курсът ще се провежда 2 месеца на територията на ВТУ „Тодор Каблешков“:
Присъствено – 2 дни в седмицата по предварително изготвен график.
Обучаваща катедра: Технология, организация и управление на транспорта“.
За повече информация за цената и продължителността на курса може да получите на адрес:
гр. София, ж.к. „Слатина“, ул. „Гео Милев“ 158
e-mail: tzuparska@vtu.bg
Лице за контакт: Цветанка Цупарска
Ректорат, ет. 3, стая 31, тел. 02/9709 209 и GSM 0889239922

Дипломни защити ОКС "магистър"
2026-02-18 - 2026-02-27 | Висше транспортно училище „Тодор Каблешков“, ул. "Гео Милев" 158, София, 1574, България
ДИПЛОМНИ ЗАЩИТИ за ОКС „магистър“
редовна сесия за учебната 2025/2026 година

ОКС „магистър“ Специалност
ДатаМясто

Автотехническа експертиза25.2.2026 г. от 10.00 ч.Зала 1103

Електроенергетика и електрообзавеждане24.2.2026 г. от 9.00 ч.Зала 1111

Електроенергетика и електрообзавеждане25.2.2026 г. от 9.00 ч.Зала 1111

Електромобили24.2.2026 г. от 9.00 ч.Зала 1111

Електромобили25.2.2026 г. от 9.00 ч.Зала 1111

Железопътна техника18.2.2026 г. от 10.00 ч.Зала 1103

Икономика на малките и средни предприятия25.2.2026 г. от 9.00 ч.Р-29 Заседателна зала

Икономика на транспорта24.2.2026 г. от 9.00 ч.Р-29 Заседателна зала

Икономика на транспортната фирма24.2.2026 г. от 9.00 ч.Р-29 Заседателна зала

Инженерна логистика и строителна техника18.2.2026 г. от 9.00 ч.Р-17 Зала Витоша

Комуникационна и осигурителна техника26.2.2026 г. от 10.00 ч.Зала 1412

Мрежова и информационна сигурност26.02.2026 от 9.30 ч.Р-29 Заседателна зала

Надзор и експлоатация на хидротехнически съоръжения27.02.2026 от 12.00 ч.Зала 6201

Подемно-транспортни и строителни машини18.2.2026 г. от 9.00 ч.Р-17 Зала Витоша

Строителство на газо и нефторповоди27.02.2026 от 12.00 ч.Зала 6201

Технология и управление на транспорта24.02.2026 г. от 10.00 ч.Р-17 Зала Витоша

Транспортен мениджмънт и логистика25 и 26 февруари 2026 г. от 10.00 ч.Р-17 Зала Витоша

Транспортно строителство24, 25 26 и 27 февруари 2026 от 9.00 ч.Зала 6201

Управление на проекти23.02.2026 г. от 10,00 ч.Р-17 Зала Витоша

Общо събрание на работниците, служителите и преподавателите от ВТУ
2026-02-24 13:00 - 14:00 | Висше транспортно училище „Тодор Каблешков“, ул. "Гео Милев" 158, София, 1574, България
СЪОБЩЕНИЕ

На основание чл. 6а, ал. 2 от Кодекса на труда свиквам ОБЩО СЪБРАНИЕ на работниците и служителите, което ще се
проведе на 24.02.2026 г. /вторник/ от 13.00 часа в зала „Юбилейна” при следния дневен ред:
1. Приемане на отчет на главния счетоводител за размера и начините на разходване на средствата от фонд „СБКО” за предходната 2025 година.
2. Определяне на размера на средствата за фонд „СБКО” за календарната 2026 г. и тяхното разпределение и използване.
3. Попълване на 7-членния състав на постоянно действащата комисия за управление на средствата от фонд „СБКО“ с един нов член.
РЕКТОР: проф.д-р инж. Кр. Кръстанов

Заседание на Общото събрание на ВТУ
2026-02-24 14:00 - 16:00 | Висше транспортно училище „Тодор Каблешков“, ул. "Гео Милев" 158, София, 1574, България
О Б Я В А
На основание чл. 9, ал. 2 от Правилника за устройството и дейността на ВТУ „Тодор Каблешков”
С В И К В А М
заседание на Общото събрание на ВТУ „Тодор Каблешков”, което да се проведе на
24.02.2026 г. /вторник/ от 14.00 часа в Зала „Тодор Каблешков” при следния
ДНЕВЕН РЕД:

Обсъждане и приемане на годишния доклад на ректора за академичната 2024/ 2025 г.
Обсъждане и приемане на Отчет за първата година на изпълнение на задълженията по договор за управление № ДО1-18/ 27.02.2025 г. на Висшето транспортно училище „Тодор Каблешков“ и изпълнение на политиката за развитие на Висшето транспортно училище „Тодор Каблешков“.
Обсъждане и приемане на годишния отчет на Контролния съвет.
Обсъждане и приемане на становище на Съвета на настоятелите по годишния доклад на ректора за академичната 2024/ 2025 г.

Председател на Общото събрание:
проф. дн Десислава Йосифова
Материалите са на разположение в стая 31, 3-ти етаж на ректората.

Курс за следдипломна квалификация по „Публична администрация“
2026-03-04 08:00 | Висше транспортно училище „Тодор Каблешков“, ул. "Гео Милев" 158, София, 1574, България
Центърът за професионално обучение и следдипломна квалификация
Организира:
Курс за следдипломна квалификация по „Публична администрация“

Курсът ще се провежда в хибридна среда: Присъствено и в електронна среда по предварително изготвен график.
Начало на курса 16.03.2026 г.
Обучаваща катедра:“Икономика и счетоводство в транспорта“.
Повече информация за цената и продължителността на курса може да получите на адрес:
гр. София, ж.к. „Слатина“, ул. „Гео Милев“ 158
e-mail: tzuparska@vtu.bg
Лице за контакт: Цветанка Цупарска
Тел. 02/9709 209 и GSM 0889239922

Публична лекция на доц. д-р Габриела Пенева
2026-03-23 14:00 - 15:30
На 23.03.2026 г. (понеделник) от 14:00 ч. в зала 3229 в 3-ти учебен корпус ще се проведе публична лекция и връчване на диплома за академична длъжност „Доцент“ на доц. д-р Габриела Пенева от катедра “Технология, организация и управление на транспорта“ на тема: „Система за управление на технологичното остаряване при решенията за развитие на производствения капацитет на индустриалното предприятие.“
Заповядайте!

ДЕН НА СПЕЦИАЛНОСТИТЕ ВЪВ ВТУ „ТОДОР КАБЛЕШКОВ“
2026-04-01 11:00 - 12:30
Денят на специалностите на Висшето транспортно училище „Тодор Каблешков” ще се проведе на 01.04.2026 г. (сряда) от 11:00 ч. до 12,30 ч., както следва:
• За факултет „Транспортен мениджмънт“ – в зала „Тодор Каблешков“ (зала № 5202, V учебен блок, 2-ри етаж);
• За факултет „Техника и строителни технологии в транспорта“ – в зала„Пътна безопасност“ (зала№3111, III учебен блок, 1-ви етаж);
• За факултет „Комуникации и електрообзавеждане в транспорта“ – в зала „Център за иновативни транспортни технологии и системи“ (зала №1111, I учебен блок, 1-ви етаж).
Съорганизатори на форума са Центърът за кариерно развитие и деканатите на трите факултета.
Целта ни е да осигурим възможност за среща между нашите студенти и техните бъдещи работодатели, които да им предоставят полезна и актуална информация за позициите, на които могат да се реализират по специалността, както и за знанията, уменията, компетентностите и компетенциите, необходими за това.
След презентационната част предвиждаме време за лични срещи между студентите и работодателите и възможност за конкретни предложения за стаж и/или работа.
Очакваме ви!

ДЕН НА ОТВОРЕНИТЕ ВРАТИ ВЪВ ВТУ "ТОДОР КАБЛЕШКОВ"
2026-04-02 11:00 - 15:00
Висшето транспортно училище „Тодор Каблешков“ има удоволствието да Ви покани на Ден на отворените врати, който ще се проведе с цел да представи възможностите за обучение и професионално развитие в сферата на транспорта, икономическите и инженерните науки.
.
По време на събитието ще имате възможност:

Да се запознаете със специалностите и учебните програми;
Да получите информация за условията за кандидатстване и прием;
Да посетите учебни зали и лаборатории;
Да се срещнете с преподаватели и настоящи студенти;
Да зададете своите въпроси и да получите индивидуална консултация.

✨Събитието е чудесна възможност да усетите атмосферата, да откриете своите интереси и да направите първата крачка към своя професионален път.

✨Заповядайте, за да направите информиран избор и да станете част от бъдещето на транспорта.

✨ Очакваме ученици, родители и всички, които искат да научат повече за нашето образование и възможности.
.

Дата: 02 април 2026 г.
Час: 11:00 часа
Място: гр. София, ул. „Гео Милев“ № 158, зала „Аула“ (з. 5101, УК5)

Защита на дисертационен труд за ОНС "Доктор" - инж. Иваница Дединска
2026-04-02 14:00 - 15:00
На 02 април 2026 г. от 14.00 ч. в зала „Тодор Каблешков“ ще се проведе публична защита на дисертационен труд на маг. инж. Иваница Дединска на тема: “Изследване и подобряване на ефективността на управление и устойчиво развитие на градската мобилност“ за присъждане на образователна и научна степен „Доктор“ в област на висше образование: 5 „Технически науки“, професионално направление: 5.1. „Транспорт, корабоплаване и авиация“.

Научен ръководител: проф. д-р инж. Николай Георгиев.

Публична лекция на доц. д-р инж. Иван Ганчев
2026-04-03 11:00 - 12:00
На 03.04.2026 г. (петък) от 11:00 ч. в зала „Тодор Каблешков“ (5-ти учебен корпус) ще се проведе публична лекция и връчване на диплома за академична длъжност „Доцент“ на доц. д-р инж. Иван Ганчев от катедра “Подемно-транспортни и строителни машини и системи“ на тема: „Система за интегрирано управление, контрол и технически надзор на промишлени газови инсталации.“
Заповядайте!

Защита на дисертационен труд за ОНС „Доктор“ - инж. Диляна Мицева
2026-04-07 10:00 - 11:00
На 07 април 2026 г. от 10.00 ч. в зала 1111 (УК1) ще се проведе публична защита на дисертационен труд на маг. инж. Диляна Мицева, асистент в катедра „Електроснабдяване и електрообзавеждане на транспорта“, на тема: “Влияние на психофизическите фактори върху енергийната ефективност на електрически превозни средства“ за присъждане на образователна и научна степен „Доктор“ в област на висше образование: 5 „Технически науки“, професионално направление: 5.1. „Електротехника, електроника и автоматика“.

Научен ръководител: проф. д-р инж. Иван Петров.

Информационна среща с Allianz застрахователно дружество - за допълнително пенсионно осигуряване
2026-04-15 09:00 - 11:00
На 15 април 2026г. от между 9:00 и 10:30 часа в зала 1111 (1-ви учебен корпус, етаж 1) ще се проведе информационна среща с представител на застрахователно дружество Алианц, който ще запознае заинтересованите служители и преподаватели с възможностите за допълнително доброволно пенсионно осигуряване и допълнително здравно осигуряване, както и свързаните с тях бонуси, преимущества и условия за участие.
По време на срещата ще бъдат разгледани:
– Допълнително пенсионно осигуряване – как да увеличите пенсията си чрез индивидуални планове; опции за доброволен принос и възможности за данъчни облекчения.
– Допълнително здравно осигуряване – достъп до широка мрежа от медицински специалисти и болници, покритие на разходи за профилактика, диагностика и лечение, както и възможности за включване на семейството.
– Бонуси и преимущества – специални отстъпки за други застрахователни услуги, предлагани от Алианц, както и отстъпки при партньорски организации.
– Въпроси и индивидуални консултации – експертите на Алианц ще отговарят на допълнитени въпроси и ще предоставят насоки за избор на най-подходящия план според личните нужди.
На срещата са поканени всички преподаватели и служители, които желаят да получат по-подробна информация за продуктите и да разберат какви възможности и преимущества предлага Алианц в областта на пенсионното и здравното осигуряване.
Заповядайте!

СЕМИНАР на тема: "Проектиране на иновативни транспортни системи и модерни методи за управление на логистика в съвременна дигитална среда"
2026-04-15 15:00 - 16:30
Хайкад Инфотех, в партньорство с Висше транспортно училище „Тодор Каблешков“ – София, организира семинар на тема „Проектиране на иновативни транспортни системи и модерни методи за управление на логистика в съвременна дигитална среда“ на 15 април 2026г., от 15:00 до 16:30 часа, в зала 3202 „ИНЖЕНЕРИ НА БЪДЕЩЕТО“ (УК 3, етаж 2).
Основната цел на събитието е да подпомогне професионалната ориентация на студентите чрез представяне на съвременни тенденции, технологии и добри практики в областта на транспорта и логистиката.
Семинарът ще събере на едно място студенти, преподаватели и представители на бизнеса, създавайки възможности за обмен на знания, идеи и бъдещи партньорства.

Събитие във връзка с тематичния конкурс на Инициативата "Аз мога да строя" - Delecto
2026-04-20 15:00 - 19:00
На 20 април 2026 г. Висшето транспортно училище „Тодор Каблешков“ ще посрещне 70 ученици от професионални гимназии по строителство от цялата страна, които ще представят проекти в категория „Еднофамилна жилищна сграда“ на Инициативата „АЗ МОГА ДА СТРОЯ“ – DELECTO. Младите хора ще се запознаят с материално-техническата ни база и ще получат повече информация за бакалавърските специалности и възможностите за професионална реализация, които предлага ВТУ.
Инициативата „Аз мога да строя“ – Delecto стартира преди 14 години в гр. Пловдив с организатори БГ Алтернатива ЕООД и Камарата на строителите – Областно представителство Пловдив и цели да възстанови връзката между младите специалисти в лицето на учениците от средните училища, студентите от висшите училища и бизнеса, който е потребител на тези кадри. Това се постига чрез изграждането на отношения между младите хора от една страна и вече утвърдени и доказали се специалисти от друга, между ученици и учители, между браншови организации, между колеги, между бизнеса и образованието.

Лекция на гост по програма „Еразъм +“
2026-04-21 11:00 - 12:30
На 21.04.2026 г. (вторник) от 11:00 часа в зала 3111 (3ти учебен корпус) ще се проведе лекция на нашия гост по програма „Еразъм+“ от Технологичния университет в Краков, Полша г-н Яцек Бартусиак, на тема „Фактори, свързани с пътната безопасност“.

Заповядайте!

Strike Plagiarism обучение на тема: "ЕТИЧНИ ПРЕДИЗВИКАТЕЛСТВА И ДОБРИ ПРАКТИКИ ПРИ ИНТЕГРИРАНЕ НА ИИ В АКАДЕМИЧНА СРЕДА"
2026-05-08 10:00 - 11:30
На 8 май 2026 г. (петък) от 10:00 часа в зала „Тодор Каблешков“ ще се проведе обучение с нашите партньори от StrikePlagiarism на тема: „ЕТИЧНИ ПРЕДИЗВИКАТЕЛСТВА И ДОБРИ ПРАКТИКИ ПРИ ИНТЕГРИРАНЕ НА ИИ В АКАДЕМИЧНА СРЕДА“.
Ще бъдат разгледани следните теми:

Нов облик на Доклада за сходство – Преглед на новите функционалности на софтуера на StrikePlagiarism.
Изкуствен интелект – Предизвикателства и решения. Правила и процедури. Добри практики.
Откриване на съдържание, генерирано от ИИ

Лектор: Доника Гавова
Продължителност на обучението: 1,5 часа
Поканват се за участие всички докторанти, млади учени и преподаватели.

Заповядайте!

Младежка научна конференция „АЗ ЗНАМ И МОГА – 2026”
2026-05-14 09:30 - 20:00 | Висше транспортно училище „Тодор Каблешков“, ул. "Гео Милев" 158, София, 1574, България

Дипломиране на Випуск'2026 ОКС "Магистър"
2026-05-15 11:00 - 12:00
На 15 май 2026 г. (петък) от 11:00 часа в двора на ВТУ „Тодор Каблешков“ ще се проведе церемония по дипломирането на завършилите ОКС „Магистър“, випуск ‘2026.
Раздаването на тогите ще започне в 10:00 часа в 5-ти учебен корпус (северна страна).

Откриване на паметник на генерал-майор Григор Жотев
2026-05-24 11:00 - 12:00
На 24 май 2026 г. (неделя) от 11:00 часа в двора на Висшето транспортно училище „Тодор Каблешков“ ще бъде тържествено открит паметник на генерал-майор доц. Григор Жотев, началник на училището от 1970 до 1989 г. и един от основните двигатели за утвърждаването на ВТУ като ключова институция и водещ център на транспортното образование в България.
Паметникът се изгражда по идея на инициативен комитет, включващ членове на Клуба на офицерите и сержантите от запаса и резерва от войските на министерство на транспорта и ВТУ, като средствата са осигурени изцяло от дарения.
Заповядайте!

Пролетно почистване на района на ВТУ "Тодор Каблешков"
2026-05-28 09:00 - 14:00 | Висше транспортно училище „Тодор Каблешков“, ул. "Гео Милев" 158, София, 1574, България
Уважаеми преподаватели, служители, работници и наематели,
Уважаеми студенти,
обявявам 28 май 2026 г. /четвъртък/ за ден на традиционното пролетно почистване на района на училището.
Моля, ръководителите на катедри, звена, отдели и Студентския съвет да организират участието на своите служители, на преподавателите, както и участието на студентите. Местата за почистване са разпределени предварително,според информация, която ще бъде предоставена на отговорниците за съответния район. Осигурени са чували, ръкавици и инструменти, както и контейнери за извозване на отпадъците.
Начало: 9:00 часа. Присъствието на всички служители и преподаватели е задължително!
Нека заедно да допринесем за по-чист и по-приветлив кампус на нашето училище.
Ректор: проф. д-р инж. Кр. Кръстанов

Публична лекция на гост-лектор от Университета „Джордж Мейсън“, САЩ на тема: "Изпиране на пари чрез системата „ХАУАЛА“ – поуки от опита на САЩ. Възможности за образователен обмен по програма „Фулбрайт“.
2026-05-28 13:30 - 14:30
На 28 май (четвъртък) 2026г. от 13:30 часа в зала „Тодор Каблешков“ ще се проведе лекция на тема: „ИЗПИРАНЕ НА ПАРИ ЧРЕЗ СИСТЕМАТА „ХАУАЛА“ – ПОУКИ ОТ ОПИТА НА САЩ. ВЪЗМОЖНОСТИ ЗА ОБРАЗОВАТЕЛЕН ОБМЕН ПО ПРОГРАМА „ФУЛБРАЙТ“.
Гост-лектор: доц. Гергана Йорданова – преподавател в Центъра за изследване на тероризма, транснационалната престъпност и корупцията към Университета „Джордж Мейсън“ (щат Вирджиния, САЩ) – най-старият аналитичен център в САЩ, изучаващ въпросите на транснационалната престъпност и финансирането на тероризма.

Заповядайте!

Награждаване участниците в конкурса за ученици за „Най-добър курсов проект“
2026-06-19 14:00 - 15:00
Резултати от проведен ученически конкурс за разработка на курсов проект
(Вижте ТУК>>> *.pdf )
Награждаването ще се проведе
на 19.06.2026 г. от 14.00 ч.
в зала „Тодор Каблешков“ във Висше транспортно училище „Тодор Каблешков“
За информация: 02/9709 478, e-mail: vtu@vtu.bg.

Държавни изпити за ОКС "бакалавър" и Дипломни защити за ОКС "магистър" 2026
2026-06-22 13:00 - 16:00 | Висше транспортно училище „Тодор Каблешков“, ул. "Гео Милев" 158, София, 1574, България
График
за провеждане на Държавни изпити за учебната 2025/2026 година
за ОКС „бакалавър“

ОКС „бакалавър“ Специалност Дата за редовна сесияМястоДата за поправителна сесияВъпросник

Електроенергетика и електрообзавеждане25.06.2026 г. от 9 часа1111

Електромобили25.06.2026 г. от 9 часа1111

Комуникационна и осигурителна техника30.06.2026 г. от 10 часа140731.08.2026 г. от 10 часа1407

Комуникационна и компютърна техника и системи30.06.2026 г. от 10 часа140731.08.2026 г. от 10 часа1407

Автомобилна техника29.06.2026 г. от 9 часа32041.09.2026 г. от 12 часаВъпросник

Железопътна техника30.06.2026 г. от 9 часа32041.09.2026 г. от 12 часаВъпросник

Технология и управление на транспорта26.06.2026 г. от 9 часа3105Въпросник

Индустриален мениджмънт26.06.2026 г. от 9 часа3105Въпросник

Сигурност и безопасност в транспорта26.06.2026 г. от 9 часа3105Въпросник

Транспортно строителство26.06.2026 г. от 9 часа22024.09.2026 г. от 9 часа2202

Двигатели с вътрешно горене29.07.2026 г. от 10 часа3302

Икономика на транспорта25.06.2026 г. от 9 часа6201

Счетоводство и анализ в транспорта25.06.2026 г. от 9 часа6201

График
за провеждане на защити на дипломни работи за учебната 2025/2026 година
за придобиване на ОКС „магистър“

ОКС „магистър“ Специалност
Дата редовна сесияМястоДата поправителна сесия

Автоматизирано проектиране в машиностроенето24.06.2026 г. от 13 ч.31092.09.2026 г. от 13 ч.

Автомобилна техника25.06.2026 г. от 10 ч.31091.09.2026 г. от 10 ч.

Автотехническа експертиза24.06.2026 г. от 13 ч.31092.09.2026 г. от 10 ч.

Железопътна техника22.06.2026 г. от 13 ч.31093.09.2026 г. от 13 ч.

Транспортна техника24.06.2026 г. от 10 ч.31093.09.2026 г. от 10 ч.

Технически надзор и експлоатация на съоръжения с повишена опасност29.07.2026 г. от 10.00 ч.Зала 3302

Заваряване и контрол на качеството на заварени съоръжения25.06.2026 г. от 10.00 ч.2213
